На основу члана 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

О Д Л У К У

о изменама и допунама Стратегије превенције и заштите од дискриминације за период од 2022. до 2030. године

1. У Стратегији превенције и заштите од дискриминације за период од 2022. до 2030. године („Службени гласник РС”, број 12/22) у оквиру Одељка 5.1 Општи циљ: изједначене могућности за припаднике група које су у ризику од дискриминације да на равноправној основи са другима уживају сва људска права и слободе, као и унапређења ефикасности система превенције и заштите од дискриминације у свим областима и на свим нивоима, у делу Показатељи ефеката мењају се Циљане вредности, и то: број: „20%” замењује се бројем: „65%”, а број: „40%” замењује се бројем: „12%”.

Извор провере мења се и гласи: „Повереник за заштиту равноправности: Извештај о истраживању јавног мњења „Однос грађана и грађанки према дискриминацији у Србији”.”

2. У оквиру Одељка 5.2.1. Први посебни циљ: Усклађено национално законодавство са међународним антидискриминационим стандардима и праксом, Кључни показатељи исхода првог посебног циља мењају се и гласе:

„Назив показатеља: Број директива Европске уније са којима је усаглашен Закон о забрани дискриминације

Јединица мере: број

Базна година: 2021.

Почетна вредност: 2

Циљана вредност (2030): 4

Извор провере: Интернет-страница Владе Републике Србије”.

3. У оквиру мере 1. Усклађен антидискриминациони правни оквир са међународним антидискриминационим стандардима и праксом, Показатељи резултата мењају се и гласе:

„Назив показатеља: Број усвојених антидискриминационих закона

Јединица мере: број

Базна година: 2021.

Почетна вредност: 2

Циљана вредност (2030): 3

Извор провере: Европска комисија – Преглед европског законодавства у области антидискриминације, одељак за Републику Србију”.

4. У оквиру мере 2. Усклађени секторски закони и подзаконски акти са антидискриминационим правним оквиром, Показатељ резултата мења се и гласи:

„Назив показатеља: Број нових или измењених секторских прописа који садрже одредбе које доприносе превенцији и заштити од дискриминације

Јединица мере: број

Базна година: 2021.

Почетна вредност: 0

Циљана вредност (2030): 2

Извор провере: Европска комисија – Преглед европског законодавства у области антидискриминације, одељак за Републику Србију”.

5. У оквиру Одељка 5.2.2. Други посебни циљ: Системски уведена антидискриминациона перспектива у креирање, спровођење и праћење јавних политика, Кључни показатељи исхода другог посебног циља мењају се и гласе:

„Назив показатеља: Број нових докумената јавних политика које доприносе превенцији и заштити од дискриминације

Јединица мере: број

Базна година: 2020.

Почетна вредност: 1

Циљана вредност (2030): 3

Извор провере: Европска комисија – Преглед европског законодавства у области антидискриминације, одељак за Републику Србију”.

6. У оквиру мере 1. Укључена антидискриминациона перспектива у све јавне политике, Показатељи резултата мењају се и гласе:

„Назив показатеља: Успостављена методологија за вредновање учинка јавних политика на положај припадника и припадница група у ризику од дискриминације

Јединица мере: Да/Не

Базна година: 2021.

Почетна вредност: Не

Циљана вредност (2030): Да

Извор провере: Годишњи извештај Повереника за заштиту равноправности о стању у области заштите равноправности”.

7. У оквиру мере 2. Унапређено прикупљање, евидентирање и доступност података разврстаних по личним својствима припадника група које су у ризику од дискриминације (пол, старосно доба, национална припадност, инвалидитет и сл.), Показатељ резултата мења се и гласи:

„Назив показатеља: Број институција укључених у процес унапређења прикупљања података разврстаних по личним својствима

Јединица мере: број

Базна година: 2021.

Почетна вредност: 0

Циљана вредност (2030): 16

Извор провере: Извештај Министарства за људска и мањинска права и друштвени дијалог о учешћу на пројекту „EU4SORS” – Развој модерног статистичког система; Извештаји Министарства за људска и мањинска права и друштвени дијалог о спроведеним друштвеним дијалозима”.

8. У оквиру мере 3. Унапређени механизми сарадње са организацијама цивилног друштва које се баве промоцијом и заштитом права група које су у ризику од дискриминације, Показатељи резултата мењају се и гласе:

„Назив показатеља: Број планираних јавних конкурса за финансирање програма удружења у области антидискриминационе политике

Јединица мере: број

Базна година: 2021.

Почетна вредност: 17

Циљана вредност (2030): 20

Извор провере: Календар јавних конкурса”.

9. У оквиру Одељка 5.2.3. Трећи посебни циљ: Унапређена равноправност и већа друштвена укљученост припадника и припадница група у повећаном ризику од дискриминације, Кључни показатељи исхода трећег посебног циља мењају се и гласе:

„Назив показатеља: Gini коефицијент

Јединица мере: индекс поени (0-100)

Базна година: 2021.

Почетна вредност: 33,3

Циљана вредност (2030): 31,0

Извор провере: Републички завод за статистику”.

10. У оквиру мере 1. Смањени стереотипи и предрасуде према припадницима и припадницама група које су у ризику од дискриминације и испромовисана позитивна слика у јавности о овим групама, чиме је извршен утицај на промену друштвених схватања и вредности, Показатељи резултата мењају се и гласе:

„Назив показатеља: Број кампања на националном нивоу којима се указује на штетност стереотипа и предрасуда према припадницима и припадницама група које су у ризику од дискриминације, и којима се промовише позитивна слика о њима

Јединица мере: број

Базна година: 2021.

Почетна вредност: 3

Циљана вредност (2030): 4

Извор провере: Годишњи извештај Повереника за заштиту равноправности о стању у области заштите равноправности”.

11. У оквиру мере 2. Повећана заступљеност припадника и припадница група које су у ризику од дискриминације у областима у којима они нису заступљени у довољној мери, Показатељи резултата мењају се и гласе:

„Назив показатеља: Проценат запослених у органима јавне власти који сматрају да се дискриминаторни ставови колега осуђују

Јединица мере: проценат

Базна година: 2019.

Почетна вредност: 48,1%

Циљана вредност (2030): 82%

Извор провере: Извештај о односу представника и представница органа јавне власти према дискриминацији у Србији”.

12. У оквиру мере 3. Унапређена социјална инклузија припадника и припадница група које су у ризику од дискриминације, Показатељи резултата мењају се и гласе:

„Назив показатеља: Стопа ризика од сиромаштва или социјалне искључености

Јединица мере: проценат

Базна година: 2021.

Почетна вредност: 28,9%

Циљана вредност (2030): 20%

Извор провере: База података Републичког завода за статистику”.

13. У оквиру Одељка 5.2.4. Четврти посебни циљ: Унапређен систем превенције и заштите од дискриминације, Кључни показатељи исхода четвртог посебног циља мењају се и гласе:

„Назив показатеља: Проценат поступања по препорукама Повереника за заштиту равноправности

Јединица мере: проценат

Базна година: 2021.

Почетна вредност: 88,4%

Циљана вредност (2030): 91,7%

Извор провере: Годишњи извештај Повереника за заштиту равноправности о стању области заштите равноправности

Назив показатеља: Број учесника који су обухваћени реализованим обукама и едукативним активностима у области превенције и заштите од дискриминације

Јединица мере: број

Базна година: 2021.

Почетна вредност: 210

Циљана вредност (2030): 1700

Извор провере: Годишњи извештај Повереника за заштиту равноправности у области заштите равноправности”.

14. У оквиру мере 1. Унапређени судски механизми заштите од дискриминације, Показатељи резултата мењају се и гласе:

„Назив показатеља: Број покренутих стратешких парница у области заштите од дискриминације у којима је учествовао Повереник за заштиту равноправности или је Повереник умешач

Јединица мере: број

Базна година: 2021.

Почетна вредност: 1

Циљана вредност (2030): 7

Извор провере: Годишњи извештај Повереника за заштиту равноправности о стању у области заштите равноправности”.

15. У оквиру мере 2. Ојачан капацитет Повереника за заштиту равноправности и повећана видљивост институције, Показатељи резултата мењају се и гласе:

„Назив показатеља: Попуњеност систематизованих радних места код Повереника за заштиту равноправности

Јединица мере: проценат

Базна година: 2021.

Почетна вредност: 63%

Циљана вредност (2030): 85%

Извор провере: Информатор о раду Повереника за заштиту равноправности”.

16. У оквиру мере 3. Унапређени други механизми за превенцију и заштиту од дискриминације, Показатељи резултата мењају се и гласе:

„Назив показатеља: Број успостављених механизама/тела за родну равноправност на локалном нивоу

Јединица мере: број

Базна година: 2021.

Почетна вредност: 16

Циљана вредност (2030): 130

Извор провере: Годишњи извештај о остваривању родне равноправности у Републици Србији

Назив показатеља: Број успостављених мобилних тимова за инклузију Рома и Ромкиња на локалном нивоу

Јединица мере: број

Базна година: 2020.

Почетна вредност: 41

Циљана вредност (2030): 70

Извор провере: Извештај Сталне конференције градова и општина”.

17. У оквиру мере 4. Унапређени механизам за сузбијање и спречавање говора мржње, Показатељи резултата мењају се и гласе:

„Назив показатеља: Број медија који су прихватили надлежност Савета за штампу као саморегулаторног тела

Јединица мере: број

Базна година: 2021.

Почетна вредност: 53

Циљана вредност (2030): 185

Извор провере: База Савета за штампу”.

18. У оквиру мере 5. Изграђени капацитети и унапређено знање и вештине у области равноправности и недискриминације, Показатељи резултата мењају се и гласе:

„Назив показатеља: Број спроведених обука из области равноправности и недискриминације за државне службенике на свим нивоима

Јединица мере: број

Базна година: 2021.

Почетна вредност: 12

Циљана вредност (2030): 40

Извор провере: Извештај Националне академије за јавну управу

Назив показатеља: Јавна слушања у Народној скупштини у вези са темама из области равноправности и недискриминације, као и положаја група које су у ризику од дискриминације

Јединица мере: број

Базна година: 2021.

Почетна вредност: 11

Циљана вредност (2030): 3

Извор провере: Интернет-презентација Народне скупштине Републике Србије”.

19. Ову одлуку објавити у „Службеном гласнику Републике Србије”.

05 Број: 56-1301/2026

У Београду, 12. фебруара 2026. године

В Л А Д А

|  |  |
| --- | --- |
|  | ПРЕДСЕДНИК  проф. др Ђуро Мацут |